Kelan pääjohtajana viimeisiä kuukausiaan toimiva Liisa Hyssälä toistaa huolensa sosiaaliturvan tilanteesta Suomessa.

Hyssälä kirjoittaa asiasta Kelan julkaiseman Sosiaalivakuutus.fi-sivuston blogissa:

– Sanotaan se nyt tässä uudestaan: perusturvamme on tilkkutäkki, eikä meillä ole enää varaa jatkuvasti kasvaviin sosiaalitukimenoihin. Erilaisia tukia voisi ja pitäisi yhdistää suuremmiksi kokonaisuuksiksi asiakkaan, mutta myös järkevämmän hallinnon ja valtiontalouden, vuoksi.

– Suuri osa sosiaaliturvasta on tarkoitettu tilapäiseksi tueksi, mutta siitä on tullut pysyvää perusturvaa, Hyssälä jatkaa.

Hyssälä tarjoaa ongelmaan ratkaisuksi perustuloa.

– Olen varma, että jonkinlainen perustulo tuottaisi hyvinvointia edullisemmin kuin nykyinen järjestelmä ja antaisi turvaa elämän muutostilanteissa, Hyssälä kirjoittaa.

Hyssälä mainitsee myös, että pitäisi keskustella siitä, mitkä asiat ovat yksilön, mitkä yhteiskunnan vastuulla. Tämän voi tulkita niin, että Hyssälän mielestä yksilölle pitäisi siirtää lisää vastuuta.

Hyssälä siirtyy eläkkeelle tämän vuoden lopussa. Ensi vuoden alussa Kelan pääjohtajana aloittaa Elli Aaltonen.

Lue lisää:

Kelan pääjohtaja jakoi kuvan – palkka 2500 €/kk, työ ei kannata

Suorat sanat Kela-johtajan avauksesta: ”Ei olisi päätä eikä häntää”

Tässäkö ratkaisu asumistukiongelmaan? Kansliapäällikkö: ”Vuokrankorotuksiltakin voi edellyttää nollalinjaa”

Liisa Hyssälä sanoo suoraan Ylellä: Suomen tukiviidakko tiensä päässä